wickkiey/tamil-wikipedia-chunked huggingface dataset:
# இலட்சுமிகர்ணன்

## இராணுவ வாழ்க்கை

### பாலர்கள்

இலட்சுமிகர்ணன் இன்றைய மேற்கு வங்காளத்திலிருந்த பாலப் பேரரசு ஆட்சி செய்யும் கௌடப் பகுதியை ஆக்கிரமித்தான். பிர்பூம் மாவட்டத்தில் உள்ள பைகார் (அல்லது பைகோர்) என்ற இடத்தில் காணப்படும் தூண் கல்வெட்டு, இலட்சுமிகர்ணனின் உத்தரவின் பேரில் ஒரு உருவத்தை உருவாக்கியதை பதிவு செய்கிறது. இது இலட்சுமிகர்ணன் பிர்பூம் மாவட்டம் வரை முன்னேறியதாகக் கூறுகிறது.  
பால அரசன் நாயபாலன் ஆட்சிக்காலத்திய சீயான் கல்வெட்டு ஒன்று நாயபாலனின் மகன் முதலாம் மஹிபாலன், நீண்ட போராட்டத்திற்குப் பிறகு காலச்சூரி மன்னன் கர்ணனை தோற்கடித்ததாகக் கூறுகிறது. பௌத்தத் துறவி அதிசர் இரு அரசர்களுக்கும் இடையே சமாதான உடன்படிக்கைக்கு பேச்சுவார்த்தை நடத்தியதாக திபெத்திய கணக்குகள் தெரிவிக்கின்றன. வரலாற்றாசிரியர் ரமேஷ் சந்திர மஜும்தார் இரண்டாவது அரசரை இலட்சுமிகர்ணனுடன் என்று அடையாளப்படுத்துகிறார்.  
12 ஆம் நூற்றாண்டின் சமண எழுத்தாளர் ஹேமச்சந்திரன், இலட்சுமிகர்ணன் கௌட வம்ச மூன்றாம் விக்ரகபாலனின் ஆட்சியின் போது இலட்சுமிகர்ணன் கௌடர்கள் மீது தாக்குதல் நடத்தி தோற்கடித்ததாகவும், கௌட அரசன் தனது உயிரையும், சிம்மாசனத்தையும் காப்பாற்ற ஒரு கனமான தொகையை வழங்கியதாகவும் கூறுகிறார். இரண்டு அரசர்களும் இறுதியில் ஒரு சமாதான உடன்படிக்கையில் போரை முடித்துக்கொண்டனர். இதன்மூலம் இலட்சுமிகர்ணனின் மகள் யுவனாசிறீ ஒரு இளவரசனை மணந்தாள். .
# இலட்சுமிகர்ணன்

## இராணுவ வாழ்க்கை

### முதலாம் சோமேசுரவனுடனானக் கூட்டணி

கல்யாணி சாளுக்கிய மன்னன் முதலாம் சோமேசுவரனின் மரணத்திற்குப் பிறகு, அவனது இரண்டு மகன்கள் இரண்டாம் சோமேஸ்வரனும், ஆறாம் விக்ரமாதித்யனும் அரியணையைப் பிடிக்க போராடினர். இலட்சுமிகர்ணன் இரண்டாம் சோமேசுவரருடன் கூட்டணி வைத்தான். அதே சமயம் பரமார மன்னன் செயசிம்மன் ஆறாம் விக்ரமாதித்யாவின் பக்கம் நின்றான். இலட்சுமிகர்ணன், இரண்டாம் சோமேசுவரன் ஆகியோரது கூட்டுப் படை, மால்வாவின் பரமாரப் பகுதியைத் தாக்கி, செயசிம்மனை வீழ்த்திய பிறகு அதைக் கைப்பற்றியது. இருப்பினும், போஜனின் சகோதரன் உதயாதித்தன் இலட்சுமிகர்ணனை தோற்கடித்தான். மேலும் கிபி 1073இல் பரமார இராச்சியத்தின் கட்டுப்பாட்டை மீட்டான்.
# இலட்சுமிகர்ணன்

## சொந்த வாழ்க்கை

இலட்சுமிகர்ணன் அவல்லா-தேவி என்ற ஹூண இளவரசியை மணந்தான். கலாச்சூரி கல்வெட்டுகளின்படி, இலட்சுமிகர்ணன் தனது மகன் யஷகர்ணனை மன்னனாக முடிசூட்டினான். இது அவன் தனது மகனுக்கு ஆதரவாக அரியணையைத் துறந்ததாகக் கூறுகிறது. இது கிபி 1073இல் நடந்திருக்க வேண்டும், பொ.ச.1076 தேதியிட்ட யசகர்ணனின் கல்வெட்டு புதிய மன்னனின் சில போர்களைக் குறிப்பிடுகிறது.
# இலட்சுமிகர்ணன்

## கலாச்சாரப் பங்களிப்புகள்

இலட்சுமிகர்ணன் அவனது வம்சத்தின் சிறந்த அரசனாகவும், சிறந்த போர்வீரனாகவும் இருந்துள்ளான். அதே சமயம் இவன் கலை மற்றும் கலாச்சாரத்தின் தாராளவாத ஆதரவாளரானாகவும் இருந்தான்.  
இவன், பல சமசுகிருத, பிராகிருத, அபபிரம்ச அறிஞர்களை ஆதரித்தான். இவர்களில் புகழ்பெற்ற சமசுகிருதக் கவிஞரான பில்ஹணனும் அடங்குவார். அவருடைய விக்ரமாங்க-தேவ-சரிதம் - என்ற கவிதைத் தொகுப்பு இலட்சுமிகர்ணனின் அவையில் நடைபெற்ற கவிதைப் போட்டியில் கங்காதரன் என்ற ஒருவரைத் தோற்கடித்ததாகக் கூறுகிறது. வில்லனன், நாச்சிராசன், கற்பூரன், வித்யாபதி ஆகியோரும் இவனுடைய மற்ற அரசவைக் கவிஞர்களாவர்.  
இலட்சுமிகர்ணன் வாரணாசியில் கர்ண-மேரு என்ற கோயிலைக் கட்டினான்; இது சிவனுக்கு அர்ப்பணிக்கப்பட்டதாக இருக்கலாம். இவன் பிரயாகையில் (நவீன அலகாபாத்) கர்ண-தீர்த்த படித்துறை ஒன்றை அமைத்தான். பிராமணர்களுக்காக கர்ணாவதி அக்ரகாரத்தையும் (கிராமம்) நிறுவினான்.
# ஆர்கோன்

**ஆர்கோன்** (*Archon* , <small>பன்மை:</small> ἄρχοντες, *árchontes* ) என்பது "ஆட்சியாளர்" என்று பொருள்படும் ஒரு கிரேக்கச் சொல்லாகும். இது ஒரு குறிப்பிட்ட பதவியின் பெயராக அடிக்கடி பயன்படுத்தப்படுகிறது.
# ஆர்கோன்

## பண்டைய கிரேக்கம்

பண்டைய கிரேக்கத்தின் துவக்கக்கால இலக்கிய காலத்தில், பல்வேறு கிரேக்க நகர அரசுகளின் தலைமை நீதிபதிகள் *அர்கோன்டெஸ்* என்று அழைக்கப்பட்டனர். *"கிளப் லீடர்" முதல் "மாஸ்டர் ஆஃப் தி டேபிள்ஸ்* " வரை "உரோமன் ஆளுநர்" வரை "கிளப் லீடர்" வரையிலான பொதுவான பொதுவான பொருளில் கிரேக்க வரலாறு முழுவதும் இந்த சொல் பயன்படுத்தப்பட்டது.  
ஏதென்சில் ஒரே நேரத்தில் மூன்று பேர் கொண்ட ஆர்கோன் என்ற பதவி முறை உருவாக்கப்பட்டது. அதில் உள்ள மூவர் அர்ச்சன், போல்மார்க், ஆர்கான் பசிலியஸ் என அழைக்கப்பட்டனர். அரிசுடாட்டிலின் கான்சிடியூசன் ஆப் தி ஏதன்சின்படி, மன்னரின் அதிகாரம் முதலில் ஆர்கோன்களுக்கு வழங்கப்பட்டது. மேலும் இந்த பதவிகள் பத்து ஆண்டுகளுக்கு ஒருமுறை தேர்தல் மூலம் பிரபுத்துவத்திலிருந்து நிரப்பப்பட்டன. இந்த காலகட்டத்தில் ஆர்கோன் எபோனிமோசு தலைமை நீதிபதியாகவும், போல்மார்க் படைத் தலைவராகவும், அர்ச்சன் பசிலியசு சமயத் தலைவராகவும் பொறுப்பேற்றிருந்தனர். கிமு 683 க்குப் பிறகு, ஆர்கோன்கள் ஆண்டுக்கு ஒருமுறை தேர்ந்தெடுக்கபட்டனர். இதற்கு அடுத்த மாற்றம் செயல்முறை போன்றவை தெளிவாக இல்லை என்றாலும், கி.மு. 487 பிறகு ஆர்கோன்கள் குடிமகன்களிலிருந்து தேர்ந்தெடுக்கபட்டபோதும் படைத்தளபதி பொறுப்பு வகித்த போல்மார்க்கின் இராணுவப் பொறுப்புகள் ஸ்ட்ராடகோய் எனப்படும் புதிய வகை தளபதிகளால் எடுத்துக் கொள்ளப்பட்டன. அதன்பிறகு போலமார்ச் சிறிய சமயக் கடமைகளை மட்டுமே கொண்டிருந்தார். அரசியல் முக்கியத்துவம் குறைந்தாலும், சனநாயகத்தின் படி அர்ச்சன் எபோனிமோசு அரசு தலைவராக இருந்தார். ஆர்கோன்களுக்கு தெஸ்மோதெட்டாய் (பிலி. ஆஃப் தெஸ்மோதெட்ஸ்) என்று அழைக்கப்படும் "இளைய ஆர்கோன்கள்" உதவியாக இருந்தனர். கிமு 457 பிறகு முன்னாள் ஆர்கோன்கள் அரயோப்பாகு மேடையின் வாழ்நாள் உறுப்பினர்களாயினர். என்றாலும் அந்த அவை அந்த நேரத்தில் அரசியல் ரீதியாக மிக முக்கியமானதாக இல்லை.
# ஓம் பிரகாசு ராஜ்பர்

## ஆரம்ப கால வாழ்க்கை

ராஜ்பர், சன்னு ராஜ்பருக்கு மகனாக உத்தரப்பிரதேசத்தில் உள்ள பலியா மாவட்டத்தின் ராஸ்ரா தொகுதியில் உள்ள ராம்பூர் கிராமத்தில் பிறந்தார். இவர் 1983-ல் வாரணாசியில் உள்ள படகானில் உள்ள பல்தேவ் பட்டப்படிப்புக் கல்லூரியில் பட்டம் பெற்றார். இவர் விவசாய தொழிலில் செய்பவர் ஆவார்.
# ஓம் பிரகாசு ராஜ்பர்

## அரசியல் வாழ்க்கை

ராஜ்பர் உத்தரப்பிரதேசத்தின் 17வது சட்டமன்ற உறுப்பினர் ஆவார். 2017 முதல், இவர் ஜஹூராபாத் சட்டமன்ற உறுப்பினராகச் செயல்பட்டு வருகிறார்  
தி வயர் பத்திரிகைக்கு அவர் அளித்த பேட்டியில், தான் ஒரு இந்து அல்ல என்று தெரிவித்தார்.
# ஓம் பிரகாசு ராஜ்பர்

## வகித்த பதவிகள்

| பிற்படுத்தப்பட்டோர் நலத்துறை அமைச்சர் |
| --- |
# ஓம் பிரகாசு ராஜ்பர்

## மேலும் பார்க்கவும்

- உத்தரபிரதேச சட்டமன்றம்
# அனில் ராஜ்பர்

**அனில் ராஜ்பர்** (*Anil Rajbhar*) என்பவர் இந்திய அரசியல்வாதி மற்றும் உத்தரப் பிரதேசத்தின் அமைச்சர் ஆவார். இவர் தற்போது, பலியா மற்றும் பகராயிச் மாவட்டங்களுக்குக் கூடுதல் அமைச்சராக உள்ளார். இவர் சகால்திகா வட்டத்தினைச் சார்ந்தவர். சமாஜ்வாதி கட்சியில் தனது அரசியல் பயணத்தினைத் தொடங்கியவர் முன்னதாக சகல்திகா இளநிலைப்பட்ட கல்லூரியின் தலைவராக இருந்துள்ளார்.
# அனில் ராஜ்பர்

## அரசியல் வாழ்க்கை

அனில் ராஜ்பருக்கு *பிச்டா வர்க் கல்யாண்* மற்றும் *திவ்யாங் ஜன்* அமைச்சுகள் கிடைத்தன.
# சம்பா சமஸ்தானம்

**சம்பா சமஸ்தானம்** (**Chamba State**) 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் இமயமலையில் இமாச்சலப் பிரதேசம் மாநிலத்தின் சம்பா மாவட்டப் பகுதிகளைக் கொண்டிருந்தது. 1892-ஆம் ஆண்டின் மக்கள் தொகை கணக்கெடுப்பின் படி, சம்பா இராச்சியம் 8,329 சதுர கிலோ மீட்டர் பரப்பளவும், 1,15,773 மக்கள் தொகையும் கொண்டிருந்தது.  
1859 முதல் 1947 முடிய பிரித்தானிய இந்தியாவின் பஞ்சாப் மாகாணத்தின் கீழிருந்த இதன் ஆட்சியாளர்களுக்கு, பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர. 1947 இந்திய விடுதலைக்குப் பின்னர் 18 ஏப்ரல் 1948 அன்று சம்பா சமஸ்தானம் இமாச்சலப் பிரதேச மாநிலத்தின் சம்பா மாவட்டத்தில் இணைக்கப்பட்டது.  
இமயமலையில் அமைந்த சம்பா இராச்சியத்தின் வடக்கில் ஜம்மு காஷ்மீர் இராச்சியம், கிழக்கில் லாஹௌல் , தென்கிழக்கில் காங்கிரா சமஸ்தானம் மற்றும் தெற்கில் குர்தாஸ்பூர் மாவட்டம் எல்லைகளாக உள்ளது. சம்பா இராச்சியத்தில் ராவி ஆறு பாய்கிறது.
# சம்பா சமஸ்தானம்

## வரலாறு

சூரிய வம்ச இராசபுத்திர குலத்தினர் சம்பா இராச்ச்சியத்தை நிறுவினர். பின்னர் இது முகலாயப் பேரரசு, சீக்கியப் பேரரசு,மராத்தியப் பேரரசில் சிற்றரசாக இருந்தது. மூன்றாம் ஆங்கிலேய மராத்தியப் போருக்குப் பின்னர் 1859-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சம்பா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் பஞ்சாப் மாகாணத்தின் பஞ்சாப் அரசுகள் முகமையின் கீழ் செயல்பட்டது.  
சம்பா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர். 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சம்பா இராச்சியம் 15 ஏப்ரல் 1948 அன்று பட்டியாலா, கிழக்கு பஞ்சாபு அரசுகளின் ஒன்றியத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சம்பா இராச்சியம் இமாச்சலப் பிரதேசம் மாநிலத்தின் சம்பா மாவட்டத்தில் இணைக்கப்பட்டது.
# சம்பா சமஸ்தானம்

## இதனையும் காண்க

- பஞ்சாப் மாகாணம் (பிரித்தானிய இந்தியா)
- பஞ்சாப் அரசுகள் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
- பட்டியாலா, கிழக்கு பஞ்சாபு அரசுகளின் ஒன்றியம்
# பூலி (பண்டைய கிரேக்கம்)

**பூலி** (*Boule*, , *boulē* ; பன்மை βουλαί, *boulai* ) என்பது பண்டைய கிரேக்க நகர அரசுகளில் இருந்த பிரபுகள் அவையாகும். இந்த அவையில் உறுப்பினராக இருந்த 500 க்கும் மேற்பட்ட குடிமக்கள் (βουλευταί, *bouleutai* ) நகரத்தின் தினசரி விவகாரங்களை நடத்திவந்தனர். மன்னருக்கு ஆலோசனை வழங்கும் பிரபுக்களின் குழு, நகரின் அரசியலமைப்பின் படி *பூலி*யாக உருவானது. சிலவர் ஆட்சியில் பூலி பதவிகள் பரம்பரையாக இருந்திருக்கலாம். அதே சமயம் சனநாயக நாடுகளில் உறுப்பினர்கள் பொதுவாக குலுக்கல் சீட்டு மூலம் தேர்ந்தெடுக்கப்பட்டு ஒரு ஆண்டு பணியாற்றினார். ஏதென்சைத் தவிர, பல பூலிகளின் செயல்பாடுகள் பற்றி அதிகம் அறியப்படவில்லை.
# பூலி (பண்டைய கிரேக்கம்)

## ஏதெனியன் பூலி

ஏதென்சின் அசல் அவையானது அரியோப்பாகு ஆகும். இது முன்னாள் ஆர்கோன் தலைவர்களைக் கொண்டது. இது பிரபுத்துவக் குணம் கொண்டது. இந்த அவை உறுப்பினர்கள் அக்ரோ போலிக்கு பக்கத்தில் இருந்த அரயோப்பாகு குன்றின் மீது கூடி விவகாரங்களை நடத்துவர். அரயோப்பாகு அவை என்று பெயர் வழங்கிவந்தது. ஏதென்சின் மன்னராட்சி தொடங்கியதிலிருந்து இந்த அவை இருந்துவந்ததாக தெரிகிறது. அரசர்களின் அதிகாரங்கள் குறையக் குறைய இதனுடைய அதிகாரங்கள் கூடிவந்தன. பணக்காரர்கள், நிலப்பிரபுக்கள் ஆகிய மேல்தட்டு வகுப்பினரே இதன் உறுப்பினராக தேர்வு செய்யப்பட்டனர். ஆர்கோனை நியமிக்கிற அதிகாரமும் இந்த அவையிடமே இருந்தது. முன்னாள் ஆர்கோன்கள் இந்த அவையின் உறுப்பினர்களாக இருக்க உரிமை பெற்றவர்களாவர்.
# தம்புயுக்கோன் மலை

**தம்புயுக்கோன் மலை** (மலாய் மொழி: ***Gunung Tambuyukon***; ஆங்கிலம்: ***Mount Tambuyukon***) என்பது மலேசியாவில் மூன்றாவது உயர்ந்த மலையாகும். இந்த மலை சபா மாநிலத்தில், மேற்கு கரை பிரிவு மாவட்டத்தில் அமைந்து உள்ளது.  
இந்த மலையின் உயரம் 2,579 மீட்டர், (8,461 அடி). மலேசியாவில் மிக உயர்ந்த மலையான கினபாலு மலைக்கு வடக்கில் உள்ளது.  
2012 மற்றும் 2013-ஆம் ஆண்டுகளில் 300 மீட்டர்கள் (984 அடி) உயரத்தில் பாலூட்டிகள் இருப்பதாக அறியப்பட்டது. அதைப்பற்றி ஆய்வுகள் செய்தார்கள்.  
மலை உச்சியில் அரிதிலும் அரிதான ஓர் எலி இனம் வாழ்வது அறியப்பட்டது. தவிர மொத்தம் 44 வகையான பாலூட்டி இனங்கள் இருப்பதாகவும் கண்டுபிடிக்கப்பட்டது.
# தம்புயுக்கோன் மலை

## மலைப் பாதைகள்

மலை உச்சியை அடைவதற்கு இரண்டு ஏறும் பாதைகள் உள்ளன. ஒரு பாதை மோங்கிஸ் கிராமத்தில் இருந்து தொடங்குகிறது. மற்றொரு பாதை சபா வனத்துறை துணை மின்நிலையத்தில் இருந்து தொடங்குகிறது.  
தம்புயுக்கோன் மலையில் ஏறுவதற்கு முன்னர் வனத்துறை அதிகாரிகளின் அனுமதியைப் பெற வேண்டும். இந்த மலை சபா மாநிலத்தின் சுற்றுச்சூழல் சுற்றுலா தலங்களில் ஒன்றாக கருதப்படுகிறது.
# பொட்டாசியம் இருமாங்கனேட்டு(III)

## தயாரிப்பு

ஒரு மூடிய நிக்கல் கொள்கலனில் மிகையளவு பொட்டாசியம் ஆக்சைடுடன் மாங்கனீசு ஈராக்சைடைச் சேர்த்து 610 பாகை செல்சியசு வெப்பநிலையில் பத்து நாட்கள் வைத்திருந்தால் K<sub>6</sub>Mn<sub>2</sub>O<sub>6</sub> மாணிக்கச் சிவப்பு நிறத்தில் உருவாகிறது. Mn<sub>2</sub>O எதிர்மின் அயனி Al<sub>2</sub>Cl<sub>6</sub>-வகை கட்டமைப்பில் காணப்படுகிறது.
# லோகாரு சமஸ்தானம்

**லோகாரு சமஸ்தானம்** (**Loharu State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் அரியானா மாநிலத்தின் பிவானி மாவட்டத்தின் லோகாரு தாலுகாவின் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, லோகாரு சமஸ்தானம் 570 சதுர கிலோ மீட்டர் பரப்பளவும், 15,229 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 9 துப்பாக்கிக் குண்டுகள் முழுங்கி மரியாதை செய்தனர்.
# லோகாரு சமஸ்தானம்

## வரலாறு

மராத்தியப் பேரரசில் சிற்றரசாக இருந்த இசுலாமிய நவாபுகள் ஆண்ட லோகாரு சமஸ்தானம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற லோகாரு இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் பஞ்சாப் மாகாணத்தின், பஞ்சாப் அரசுகள் முகமையின் கீழ் செயல்பட்டது. லோகாரு சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி லோகாரு சமஸ்தானம் 1948-ஆம் ஆண்டில் பட்டியாலா, கிழக்கு பஞ்சாபு அரசுகளின் ஒன்றியத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, லோகாரு சமஸ்தானம பஞ்சாப் மாநிலத்தில் இணைக்கப்பட்டது. பின்னர் 1966-ஆம் ஆண்டில் புதிதாக நிறுவப்பட்ட அரியானா மாநிலத்தின் பிவானி மாவட்டத்தில் இணைக்கப்பட்டது.
# லோகாரு சமஸ்தானம்

## இதனையும் காண்க

- பஞ்சாப் மாகாணம் (பிரித்தானிய இந்தியா)
- பஞ்சாப் அரசுகள் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
- பட்டியாலா, கிழக்கு பஞ்சாபு அரசுகளின் ஒன்றியம்
# மாங்கனீசு ஆர்சனைடு

**மாங்கனீசு ஆர்சனைடு** (*Manganese arsenide*) என்பது MnAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாங்கனீசு தனிமத்தின் ஆர்சனைடு உப்பான இது அறுகோணப் படிகக் கட்டமைப்பில் (NiAs-வகை) பெர்ரோகாந்தப் படிகங்களாக உருவாகிறது. 45 பாகை செல்சியசு (113 °பாரங்கீட்டு)வெப்பநிலைக்கு சூடேற்றினால் இதை செஞ்சாய்சதுர பாராகாந்த β-நிலைக்கு மாற்ற முடியும். GaAs மற்றும் Si அடிப்படையிலான சாதனங்களில் மாங்கனீசு ஆர்சனைடு மின் சுழல் உட்செலுத்தலுக்கான பயன்பாடுகளைக் கொண்டுள்ளது.
# சர்க்காரி சமஸ்தானம்

**சர்க்காரி சமஸ்தானம்** (**Charkhari State**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால இந்தியாவின் உத்தரப் பிரதேசம் மாநிலத்தின் புந்தேல்கண்ட் பிரதேசத்தில் உள்ள மகோபா மாவட்டம் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, சர்க்காரி இராச்சியம் 2279 சதுர கிலோ மீட்டர் பரப்பளவும், 1,23,254 மக்கள் தொகையும், ஆண்டு வருமானம் £ 1300 கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .
# சர்க்காரி சமஸ்தானம்

## வரலாறு

1765-ஆம் ஆண்டில் இராசபுத்திர குலத்தின் குமான் சிங் என்பவரால் சர்க்காரி இராச்சியம் நிறுவப்பட்டது. பின்னர் விக்ரம்ஜித் சிங் (1782–1829)
ஆட்சியின் போது, 1804-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற சர்க்காரி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  
இந்த இராச்சியம் பிரித்தானிய இந்தியாவின் ஐக்கிய மாகாணத்தின் (1937–1950) புந்தேல்கண்ட் முகமையின் கீழ் இருந்தது. சர்க்காரி இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி சர்க்காரி இராச்சியம் 1948-ஆம் ஆண்டில் இந்தியாவுடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, சர்க்காரி இராச்சியம் உத்தரப் பிரதேசம் மாநிலத்தின் மகோபா மாவட்டத்தில் இணைக்கப்பட்டது.
# சர்க்காரி சமஸ்தானம்

## இதனையும் காண்க

- ஐக்கிய மாகாணம் – (1937–1950)
- புந்தேல்கண்ட் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# ஆசாத் சமாஜ் கட்சி

**ஆசாத் சமாஜ் கட்சி** (*Azad Samaj Party:* **') அல்லது **ஆசாத் சமாஜ் கட்சி (கன்சிராம்)''' என்பது இந்திய அரசியல் கட்சி ஆகும். இதன் தற்போதைய தலைவர் சந்திரசேகர் ஆசாத் இராவணன் ஆவார். இக்கட்சியின் அடிப்படை சித்தாந்தம் அம்பேத்கரியம் ஆகும். இந்த கட்சி மார்ச் 15, 2020 அன்று கன்சிராமின் 86வது பிறந்தநாளில் கட்சி தோற்றுவிக்கப்பட்டது. தற்போது இந்தியத் தேர்தல் ஆணையத்தால் இக்கட்சி அங்கீகரிக்கப்படவில்லை. 2020 பீகார் சட்டப் பேரவைத் தேர்தலில் முற்போக்கு ஜனநாயகக் கூட்டணியுடன் கூட்டணி அமைத்தது. மத சிறுபான்மையினருடன், தலித்துகள், ஆதிவாசிகள் மற்றும் பிற சமூக ரீதியாகப் பின்தங்கிய குழுக்களின் நலனுக்காகப் பாடுபடும் கட்சி இது என அங்கீகரிக்கப்பட்டுள்ளது.
# ஆசாத் சமாஜ் கட்சி

## மேலும் பார்க்கவும்

- சந்திரசேகர் ஆசாத் ராவணன்
# ஆசிய குற்றத்தடுப்பு அறக்கட்டளை

**ஆசிய குற்றத்தடுப்பு அறக்கட்டளை** (*Asia Crime Prevention Foundation*) என்பது ஒரு இலாப நோக்கற்ற அமைப்பாகும். ஆசியாவில் குற்றத் தடுப்பு தொடர்பான கொள்கைகளின் உதவியுடன் ஆசியாவில் அமைதி மற்றும் உறுதித்தன்மைக்காக இவ்வமைப்பு செயல்படுகிறது. ஐக்கிய நாடுகளின் ஆசிய மற்றும் தூர கிழக்கு நாடுகளின் குற்றத் தடுப்பு மற்றும் குற்றவாளிகளுக்கான சிகிச்சை நிறுவனம் ஆகியவற்றின் ஆதரவுடன் டோக்கியோவில் 1982 ஆம் ஆண்டு ஆசிய குற்றத்தடுப்பு அறக்கட்டளை தொடங்கப்பட்டது 1991 ஆம் ஆண்டு ஐ.நா. சபை மூலம் சிறப்பு ஆலோசனை தகுதியையும் இந்நிறுவனம் பெற்றது 2000 ஆம் ஆண்டில் இதே நிலையுடன் மறுவகைப்படுத்தப்பட்டது.  
ஆசிய குற்றத்தடுப்பு அறக்கட்டளை அமைப்பு மாநாடுகளை ஏற்பாடு செய்து நடத்துகிறது. விரிவுரைகளையும் சிறந்த வழிகாட்டுதல்களையும் உருவாக்க உதவுகிறது. பாதுகாப்பற்ற நடவடிக்கைகளுக்கான ஐநாவின் குறைந்தபட்ச தரநிலை விதிகள், மற்றும் பிராந்திய திட்டங்களை ஒருங்கிணைத்தல் போன்றவை சில எடுத்துக்காட்டுகளாகும். குற்றத் தடுப்பு மற்றும் 1995 ஆம் ஆண்டு விதி மீறல் நிகழ்த்தியவர்களுக்கான நடவடிக்கை போன்றவற்றுக்காக ஒன்பதாவது ஐக்கிய நாடுகள் காங்கிரசுடன் இணைந்து ஆசிய குற்றத்தடுப்பு அறக்கட்டளை பணிபுரிந்தது.  
ஆசிய குற்றத்தடுப்பு அறக்கட்டளை அமைப்பு இலங்கை, ஆங்காங்கு போன்ற நாடுகளில் உள்ள இதன் தேசிய துணை நிறுவனங்களுடன் இணைந்து செயல்படுகிறது.
# ஜன்சத்தா தளம் (லோக்தந்திரிக்)

**ஜன்சத்தா தளம் (லோக்தந்திரிக்)** (*Jansatta Dal -Loktantrik*)என்பது இந்தியாவின் உத்தரப் பிரதேசத்தில் உள்ள ஒரு அரசியல் கட்சியாகும். இது பொதுவாக ராஜா பையா என்று அழைக்கப்படும் ரகுராஜ் பிரதாப் சிங் நவம்பர் 2018-ல் லக்னோவின் ரமாபாய் பூங்காவில் தனது 25 ஆண்டுக்கால அரசியலைக் குறிக்கும் பேரணியின் போது தொடங்கப்பட்டது.  
தலித்துகள் அல்லாதோருக்கான இட ஒதுக்கீடு முறை, கல்வி மற்றும் வேலைவாய்ப்பில் உள்ள ஏற்றத்தாழ்வு தொடர்பான பிரச்சனைகளைக் கட்சி எழுப்பியுள்ளது. ராஜா பையாவின் கட்சி 2022ஆம் ஆண்டு உ.பி. தேர்தலில் வெற்றி பெறுவதை நோக்கமாகக் கொண்டுள்ளது. அனைத்து சாதியினருக்கும் சம உரிமைக்காகப் போராடுவதைக் கொள்கையாகக் கொண்டுள்ளது.  
ரகுராஜ் பிரதாப் சிங் தவிர, அக்ஷய் பிரதாப் சிங், வினோத் சரோஜ் மற்றும் சைலேந்திர குமார் முதலியோர் இக்கட்சிக்கு ஆரம்பக்காலத்தில் ஆதரவு தெரிவித்து இருந்தனர்.
# ஜன்சத்தா தளம் (லோக்தந்திரிக்)

## மேலும் பார்க்கவும்

- இந்தியாவில் உள்ள அரசியல் கட்சிகளின் பட்டியல்
# இரத்னபுரியின் காலச்சூரிகள்

**இரத்தினபுரியின் காலச்சூரிகள்** (*Kalachuris of Ratnapura*) 11ஆம்- 12ஆம் நூற்றாண்டுகளில் மத்திய இந்தியாவிலிருந்து ஆண்டு வந்த ஒரு வம்சமாகும். இவர்கள் இன்றைய சத்தீசுகரின் சில பகுதிகளை தங்களின் தலைநகரான இரத்தினபுரிலிருந்து (நவீன இரதன்பூர் பிலாஸ்பூர் மாவட்டம் ) ஆட்சி செய்தனர். இவர்கள் திரிபுரியின் காலச்சூரிகளின் ஒரு கிளையினராக இருந்தனர். மேலும் பல ஆண்டுகளாக தாய் வம்சத்தின் அடிமைகளாக ஆட்சி செய்தனர்.
# இரத்னபுரியின் காலச்சூரிகள்

## வரலாறு

இரத்தினபுரி கிளையின் பல கல்வெட்டுகளும், நாணயங்களும் கண்டுபிடிக்கப்பட்டுள்ளன. ஆனால் இவை பிராந்தியத்தின் அரசியல் வரலாற்றை முழுமையான உறுதியுடன் புனரமைக்க போதுமான தகவல்களை வழங்கவில்லை.  
முதலாம் ஜஜ்ஜலதேவனின் பொ.ச. 1114 தேதியிட்ட இரதன்பூர் கல்வெட்டின் படி, திரிபுரி காலச்சூரி மன்னர் கோகல்லனுக்கு 18 மகன்கள் இருந்தனர். அவர்களில் மூத்தவன் அவனுக்குப் பின் திரிபுரியின் அரியணையில் அமர்ந்தார். இளையவர்கள் மண்டல ஆட்சியாளர்களாக (நிலப்பிரபுத்துவ ஆளுநர்கள்) ஆனார்கள். இரத்னபுரி காலச்சூரிகள் இந்த இளைய மகன்களில் ஒருவரிடமிருந்து வந்தவர்கள். புதிய கிளை பொ.ச.1000 இல் கலிங்கராசனால் நிறுவப்பட்டது.  
கலிங்கராசன் தெற்கு கோசலப் பகுதியைக் கைப்பற்றி, தும்மனைத் தலைநகராகக் கொண்டான். அவனது பேரன் இரத்னராசா இரத்தினபுரியை நிறுவினான். கலிங்கராசனின் கொள்ளுப் பேரன் முதலாம் பிருத்விதேவனின் கல்வெட்டுகள், அவன் இரத்னபுரி காலச்சூரிகள் தொடர்ந்து திரிபுரி காலச்சூரிகளின் நிலப்பிரபுக்களாக ஆட்சி செய்ததைக் குறிப்பிடுகின்றன.  
பிருத்விதேவனின் மகன் இரண்டாம் இரத்னதேவன், கீழைக் கங்க வம்சத்தின் அரசன் அனந்தவர்மன் சோடகங்கனின் படையெடுப்பை முறியடித்தான்.
# இரத்னபுரியின் காலச்சூரிகள்

## தோல்விகள்

வம்சத்தின் கடைசியாக அறியப்பட்ட இறையாண்மை ஆட்சியாளராக பிரதாப மல்லன் இருந்தான். பிரதாபமல்லன் தனது மகன் பரமார்தி தேவனுடன் சேர்ந்து கங்கர்களின் எல்லையில் படையெடுக்கும் முயற்சியைத் தொடர்ந்தான். கீழைக் கங்க ஆட்சியாளரான மூன்றாம் அனங்கபீம தேவன், தனது திறமையான பிராமணத் தளபதியான விஷ்ணுவின் தலைமையில் ஒரு பெரிய படையை அனுப்பினான். பிரிக்கப்படாத சம்பல்பூர் மாவட்டத்தில் உள்ள சிவ்ரிநாராயணா கிராமத்தில் விந்திய மலைகளுக்கு அருகில் பீமா நதிக்கரையில் இரு படைகளும் நேருக்கு நேர் சந்தித்தன. அனங்கபீமனின் சட்டேசுவரா கோயில் கல்வெட்டு, விஷ்ணு காலச்சூரி மன்னனை மிகவும் பயமுறுத்தினான் என்று குறிப்பிடுகிறது.  
பிரதாபமல்லன் சிறைபிடிக்கப்பட்டு, சம்பல்பூர் - சோன்பூர் - பலாங்கிர் பகுதிகளையும், இப்போது சத்தீஸ்கர் மாநிலத்தின் சில பகுதிகளையும் கங்க இராச்சியத்திற்கு விட்டுக்கொடுக்க வேண்டிய கட்டாயம் ஏற்பட்டது. பின்னர் தனது மந்திரி விஷ்ணுவின் ஆலோசனையுடன், அனங்கபீமன் தனது மகள் சந்திரிகாவை காலச்சூரி இளவரசரான பரமார்தி தேவனுக்கு திருமணம் செய்து வைத்ததன் மூலம் காலச்சூரிகளுடன் இராஜதந்திர மற்றும் திருமண உறவை ஏற்படுத்தினார். கூட்டணி உறுதியானதும், கங்கப் படைகளின் பலம் பெருகின. உமுர்தானில் (மயூர்பஞ்சு மாவட்டத்தில் உள்ள அமர்தா) வங்காளத்தின் மீதான முதலாம் நரசிங்க தேவவனின் இறுதிப் பதிவு செய்யப்பட்ட போரில் பரமார்த்தி தேவன் இறந்தான். பரமார்தி தேவன் கீழைக் கங்கப் படைகளை தனது சகோதரரின் கட்டளையின் கீழ் வங்காளத்தின் முஸ்லிம் ஆட்சியாளர்களுக்கு எதிராக கிழக்கு இந்தியாவில் உள்ள சுதந்திர மற்றும் அரை சுதந்திர இந்து இராச்சியங்களில் இருந்து மற்ற கட்டாயப் படை வீரர்களுடன் வழிநடத்தினான். அவனது வாரிசுகளின் கதி தெரியவில்லை.
# இரத்னபுரியின் காலச்சூரிகள்

## ஆட்சியாளர்களின் பட்டியல்

இரத்தினபுரி காலச்சூரி ஆட்சியாளர்களின் பட்டியலானது, அவர்களின் ஆட்சிக்காலம் கணக்கிடப்பட்டுள்ளது:  
- கலிங்கராசா (1000-1020 பொ.ச.)
- கமலா-ராசா (1020-1045 பொ.ச.)
- இரத்ன-ராசா என்கிற முதலாம் இரத்னா-தேவன் (1045-1065 பொ.ச.)
- முதலாம் பிருத்வி-தேவன் என்கிற பிருத்விஷா (1065-1090 பொ.ச.)
- முதலாம் ஜஜல்லா-தேவன் (1090-1120 பொ.ச.)
- இரண்டாம் இரத்னதேவன் (1120-1135 பொ.ச.) (சுதந்திரத்தை அறிவித்தான்)
- இரண்டாம் பிருதிவிதேவன் (1135-1165 பொ.ச.)
- இரண்டாம் ஜஜல்லா-தேவன் (1165-1168 பொ.ச.)
- ஜகத்-தேவன் (1168-1178 பொ.ச.)
- மூன்றாம் இரத்ன-தேவன்I (1178-1200 .பொ.ச.)
- பிரதாப-மல்லன் (1200-1225 பொ.ச.)
- பரமார்த்தி தேவன் ( கீழைக் கங்கர்களின் பிரதேசங்களின் ஆளுநர்)
# இரத்னபுரியின் காலச்சூரிகள்

## நாணயம்

இரத்தினபுரியின் காலச்சூரி ஆட்சியாளர்கள் தங்கம், வெள்ளி, செப்பு நாணயங்களை வெளியிட்டனர். அவை நாகரி எழுத்துகளில் வழங்குபவரின் பெயரைக் கொண்டுள்ளன. நாணயங்கள் நான்கு வகையான வடிவமைப்புகளைக் கொண்டுள்ளன:  
- **கஜ-சார்துலா** : சிங்கத்திற்கும் யானைக்கும் இடையே நடக்கும் சண்டையை சித்தரிக்கிறது. இந்த வடிவமைப்பு அவர்களின் அனைத்து தங்க நாணயங்களிலும், சில செப்பு நாணயங்களிலும் காணப்படுகிறது.
- **அனுமன்**: அனுமன் பறப்பது, அரக்கனை நசுக்குவது (உட்கார்ந்திருக்கும் போது அல்லது நிற்கும் போது), திரிசூலத்தை வைத்திருப்பது அல்லது கொடியை வைத்திருப்பது போன்ற பல்வேறு தோற்றங்களில் சித்தரிக்கிறது. செப்பு நாணயங்கள் மட்டுமே இந்த வடிவமைப்பைக் கொண்டுள்ளன.
- **சிங்கம்**: சிங்கத்தை சித்தரிக்கிறது, சில நேரங்களில் மனித தலையுடன். செம்பு மற்றும் வெள்ளி நாணயங்களில் இடம்பெற்றுள்ளது.
- **குத்துவாள்**: செப்பு நாணயங்களில் குத்து வாள் காணப்படுகிறது.  
இவர்களின் நாணயங்களின் குவியல் சத்தீசுகரின் பல இடங்களில் கண்டுபிடிக்கப்பட்டுள்ளன:  
பால்பூர் அருகே உள்ள மகாநதி ஆற்றங்கரையிலிருந்து பிரிதிவிதேவனின் 3 வெள்ளி நாணயங்கள் கண்டுபிடிக்கப்பட்டன. பிலாஸ்பூர் மாவட்டத்திலுள்ள தன்பூரில் 3900 செப்பு நாணயங்கள் உட்பட இவர்களால் வெளியிடப்பட்ட ஆயிரக்கணக்கான செப்பு நாணயங்களும் கண்டுபிடிக்கப்பட்டுள்ளன.
# இரத்னபுரியின் காலச்சூரிகள்

## கல்வெட்டுகள்

இன்றைய சத்தீசுகரின் பல இடங்களில் இரத்தினபுரி காலச்சூரி ஆட்சியாளர்களின் கல்வெட்டுகள் கண்டுபிடிக்கப்பட்டுள்ளன:
# காம்பே சமஸ்தானம்

**காம்பே சமஸ்தானம்** (**Cambay State**, **Kambay** or **Khambhat**), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகரம் காம்பத் நகரம் ஆகும். இது தற்கால குஜராத் மாநிலத்தின் காம்பே வளைகுடாவில் அமைந்த ஆனந்த் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, காம்பே இராச்சியம் 906 சதுர கிலோ மீட்டர் பரப்பளவும், 75,122 மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர் .
# காம்பே சமஸ்தானம்

## வரலாறு

முகலாயப் பேரரசின் இறுதிக் காலத்தில் 1730-ஆம் ஆண்டில் முதலாம் மிர்சா ஜாபர் மூமின் கான் காம்பே இராச்சியத்தை நிறுவினார். பின்னர் மராத்தியப் பேரரசில் சிற்றரசாக இருந்தது காம்பே இராச்சியம். 1802 பசீன் உடன்படிக்கையின் படி மராத்தியப் பேரரசினர் காம்பே சமஸ்தானப் பகுதிகளை பிரித்தானிய இந்தியாவிற்கு விட்டு கொடுத்தனர். பின்னர் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற காம்பே இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  
காம்பே சமஸ்தானம் பிரித்தானிய இந்தியாவின் பம்பாய் மாகாணத்தில் இருந்த பரோடா மற்றும் குஜராத் முகமையின் கீழ் செயல்பட்டது. காம்பே இராச்சிய நவாப்புகளுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி 1948-ஆம் ஆண்டில் காம்பே சமஸ்தானம் பம்பாய் மாகாணத்துடன் இணைக்கப்பட்டது. 1 நவம்பர் 1956 அன்று மொழிவாரி மாநில மறுசீரமைப்புச் சட்டத்தின் படி, காம்பே சமஸ்தானம் குஜராத் மாநிலத்தின் ஆனந்து மாவட்டத்தில் இணைக்கப்பட்டது.
# காம்பே சமஸ்தானம்

## இதனையும் காண்க

- காம்பத்
- பம்பாய் மாகாணம்
- பரோடா மற்றும் குஜராத் முகமை
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# காம்பத்

**காம்பத்** (**Khambhat**) (குஜராத்தி: ખંભાત), இந்தியாவின் குஜராத் மாநிலத்தில் அரபுக் கடலில் அமைந்த் காம்பே வளைகுடாவில் உள்ள ஆனந்த் மாவட்டத்தின் காம்பத் தாலுகாவின் நிர்வாகத் தலைமையிட நகரம் ஆகும்.இந்திய விடுதலைக்கு முன்னர் காம்பத் நகரம் காம்பே சமஸ்தானத்தின் தலைநகராக இருந்தது. 4000 ஆண்டுகளுக்கு முந்திய சிந்துவெளி நாகரிகத்தின் தொல்லியல் களமான லோத்தல் இதனருகே உள்ளது.
# காம்பத்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி 20 வார்டுகள் கொண்ட காம்பத் நகராட்சியின் மக்கள் தொகை 99,164 ஆகும்.
# காம்பத்

## பொருளாதாரம்

வறட்சியான இப்பகுதியில் பறக்கும் பட்டங்கள் செய்வதும், வைரங்களை செதுக்கி, மெருகூட்டுவதும் முக்கியத் தொழில் ஆகும்
# காம்பத்

## இதனையும் காண்க

- காம்பே வளைகுடா
- காம்பே சமஸ்தானம்
- ஆனந்த்
- ஆனந்த் மாவட்டம்
# பழைய துறைமுக இல்லம்

**பழைய துறைமுக இல்லம்** (*Old Harbour House*) இந்தியாவில் கேரள மாநிலம் கொச்சி கோட்டையின் மையத்தில் உள்ள ஒரு கட்டிடம் ஆகும். எர்ணாகுளம் மாவட்டத்தில் முன்னதாக கொச்சின் என்று அழைக்கப்பட்ட நகரத்தின் ஒரு பகுதியில் இந்த இல்லம் அமைந்துள்ளது. போர்த்துகீசிய காலனித்துவ காலத்தில் பழைய துறைமுக இல்லம் கட்டப்பட்டது. 17 ஆம் நூற்றாண்டில் டச்சுக்காரர்களால் முழுமையாக மீண்டும் கட்டப்பட்டது. பின்னர் ஆங்கிலேயர்களால் இல்லம் மாற்றியமைக்கப்பட்டது. 2006 ஆம் ஆண்டில் காலனித்துவ தோற்றம் பற்றிய பல குறிப்புகளுடன் செருமானிய கட்டிடக் கலைஞர் கார்ல் டாம்சனால் இந்த இல்லம் கவனமாக மீட்டெடுக்கப்பட்டது. இன்று இந்த இல்லத்தில் பொட்டிக்கு விடுதி எனப்படும் சிறிய பழைய துறைமுக விடுதி ஒன்று உள்ளது.
# கோபால்ட் லாக்டேட்டு

**கோபால்ட் லாக்டேட்டு** (*Cobalt lactate*) என்பது Co(C<sub>3</sub>H<sub>5</sub>O<sub>3</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமமும் லாக்டிக் அமிலமும் வினைபுரிவதால் இச்சேர்மம் உருவாகிறது.
# கோபால்ட் லாக்டேட்டு

## தயாரிப்பு

கோபால்ட்டின் நீரேறிய ஆக்சைடை லாக்டிக் அமிலத்துடன் சேர்த்து கொதிக்க வைத்தால் கோபால்ட்டு லாக்டேட்டு உருவாகிறது.
# கோபால்ட் லாக்டேட்டு

## பயன்கள்

பால் கறவை மாடுகளுக்கு அத்தியாவசிய எண்ணெய்கள் மற்றும் கோபால்ட் லாக்டேட் ஆகியவற்றின் கலவை தீவனமாக பயன்படுத்தப்படுகிறது.
# மேற்கு கரை பிரிவு

**மேற்கு கரை பிரிவு** (மலாய் மொழி: *Bahagian Pantai Barat*; ஆங்கிலம்: *West Coast Division*) என்பது மலேசியா, சபா மாநிலத்தில் ஒரு நிர்வாகப் பிரிவாகும். ஆங்கிலத்தில் *டிவிசன்* (*Division*) என்று அழைக்கிறார்கள்.  
கிழக்கு மலேசியாவில் உள்ள சபா; சரவாக் மாநிலங்களில் **பிரிவு** என்பது ஒரு நிர்வாகப் பிரிவாகும். அந்த இரு மாநிலங்களிலும் ஒவ்வொரு பிரிவும் சிற்சில மாவட்டங்களாக (*Daerah*) பிரிக்கப்பட்டு நிர்வகிக்கப் படுகிறது.  
சபா மாநிலத்தின் வடமேற்கு பகுதியில் 7,588 சதுர கி.மீ. பரப்பளவு கொண்டது. மாநில நிலப்பரப்பில் 10.3%; மாநிலத்தின் மொத்த மக்கள் தொகையில் ஏறக்குறைய 30% கொண்டுள்ளது. மேற்கு கரை பிரிவு 1,440 கி.மீ. நீளமான கடற்கரையைக் கொண்டது.
# மேற்கு கரை பிரிவு

## அமைவிடம்

பஜாவ் *(Bajau),* பிசாயா *(Bisaya),* புருணை மலாய்க்காரர்கள் *(Bruneian Malay),* டூசுன் *(Dusun),* இல்லானுன் *(Illanun),* கடசான் *(Kadazan)* மற்றும் கெடாயன் *(Kedayan)* பூர்வீகப் பழங்குடி மக்களுடன் கணிசமான எண்ணிக்கையிலான சீனர்களையும் உள்ளடக்கியது.  
கோத்தா கினபாலு துறைமுகம் மாநிலத்தின் தலைநகரமாகவும் விளங்குகிறது. சபா மாநிலத்தின் நீர்ப் போக்குவரத்திற்கான நுழைவாயிலாகவும் செயல்படுகிறது. இந்தத் துறைமுகம் ஆண்டுக்கு 4,031,000 டன் சரக்குகளைக் கையாளுகிறது. அத்துடன் கோத்தா கினபாலு பன்னாட்டு வானூர்தி நிலையம், மாநிலத்தின் முக்கிய வான்வழி நுழைவாயிலாகவும் செயல்படுகிறது.
# மேற்கு கரை பிரிவு

## மாவட்டங்கள்

மேற்குக் கடற்கரைப் பிரிவு பின்வரும் நிர்வாக மாவட்டங்களாகப் பிரிக்கப்பட்டு உள்ளது:  
- கோத்தா பெலுட் மாவட்டம் (1,386 கி.மீ.<sup>2</sup>) கோத்தா பெலுட்
- கோத்தா கினபாலு மாவட்டம் (350 கி.மீ.<sup>2</sup>) கோத்தா கினபாலு
- பாப்பார் மாவட்டம் (1,234 கி.மீ.<sup>2</sup>) பாப்பார்
- பெனாம்பாங் மாவட்டம் (466 கி.மீ.<sup>2</sup>) பெனாம்பாங்
- புத்தாத்தான் மாவட்டம் (29,7 கி.மீ.<sup>2</sup>) புத்தாத்தான்
- ரானாவ் மாவட்டம் (2,978 கி.மீ.<sup>2</sup>) ரானாவ்
- துவாரான் மாவட்டம் (1,165 கி.மீ.<sup>2</sup>) துவாரான்
# மருத்துவ அறிவியல் நிறுவனம் (வாரணாசி)

**மருத்துவ அறிவியல் நிறுவனம்** ( **IMS-BHU** ) என்பது இந்தியாவின் வாரணாசியில் உள்ள பனாரசு இந்து பல்கலைக்கழகத்தின் ஆறு நிறுவனங்களில் ஒன்றாகும். இது மருத்துவத் துறை, பல் மருத்துவ அறிவியல் மற்றும் ஆயுர்வேத துறை என மூன்று பிரிவுகளைக் கொண்டுள்ளது.  
மருத்துவ அறிவியல் நிறுவனமானது பனாரசு இந்துப் பல்கலைக்கழகத்தின் மருத்துவப் பள்ளியாகும். இது மாணவர்கள் தங்கிப் பயிலக்கூடிய இருபாலர் மருத்துவக் கல்வி நிறுவனமாகும்.
# மருத்துவ அறிவியல் நிறுவனம் (வாரணாசி)

## வரலாறு

இந்நிறுவனம் 1960ஆம் ஆண்டு, ஒன்பது நவீன மருத்துவம் மற்றும் எட்டு ஆயுர்வேதத் துறைகளுடன் மருத்துவ அறிவியல் கல்லூரியாக இந்நிறுவனம் செயல்படத் தொடங்கியது. இதன் நிறுவன இயக்குநராகா கே. என். உடுப்பா இருந்தார்.  
1971-ல், மருத்துவ அறிவியல் கல்லூரி, மருத்துவ அறிவியல் நிறுவனமாகத் தரம் உயர்த்தப்பட்டது. இன்று 33 நவீன மருத்துவத் துறைகளைக் கொண்டுள்ளது. இதில் 10 சிறப்புத் துறைகள், நான்கு பல் மருத்துவத் துறைகள், பதினொரு ஆயுர்வேதத் துறைகள் மற்றும் ஒரு செவிலியர் பள்ளி ஆகியவை அடங்கும்.
# மருத்துவ அறிவியல் நிறுவனம் (வாரணாசி)

## கல்வியாளர்கள்

இந்த நிறுவனம் பனாரசு இந்து பல்கலைக்கழகத்துடன் இணைக்கப்பட்டுள்ளது. இங்கு இளநிலை மற்றும் முதுநிலை நிலைகளில் மருத்துவ மற்றும் துணை மருத்துவ படிப்புகளை வழங்குகிறது. பிஏஎஎம்எஸ் (BAMS), எம்பிபிஎஸ் (MBBS) மற்றும் பிடீஎஸ் (BDS) படிப்புகளில் சேர்க்கை நீட் தேர்வு மூலம் தகுதியின் அடிப்படையில் நடைபெறுகிறது. பல்கலைக்கழக அளவில் நடத்தப்படும் தேர்வுகள் மூலம் செவிலியர் படிப்புகளில் மாணவர் சேர்க்கை நடைபெறுகிறது.
# மருத்துவ அறிவியல் நிறுவனம் (வாரணாசி)

## வளாகம்

மருத்துவ அறிவியல் நிறுவனம் பனாரசு பல்கலைக்கழகத்தின் முன் பகுதியில் உள்ளது. இந்த வளாகத்தில் மருத்துவக் கல்லூரி, மருத்துவமனை, மாணவர்கள் மற்றும் தங்கும் விடுதிகள், பணியாளர்கள் குடியிருப்புகள், தபால் அலுவலகம், கோயில், விளையாட்டு அரங்கம் மற்றும் விளையாட்டு மைதானங்கள் உள்ளன. வளாகத்தின் மருத்துவமனைப் பிரிவு பொதுவாகக் கூட்டமாகவும், பரபரப்பாகவும் இருக்கும். ஆனால் வளாகத்தின் குடியிருப்பு பகுதி அமைதியாகவும், சிறிய பூங்காக்களுடன் அழகாகவும் இருக்கும்.
# மருத்துவ அறிவியல் நிறுவனம் (வாரணாசி)

## அமைப்பு

மருத்துவ அறிவியல் நிறுவனம் இந்திய அரசின் சுகாதாரம் மற்றும் குடும்ப நல அமைச்சகத்தின் சுகாதார சேவை பொது இயக்குநரகத்தின் நேரடி நிர்வாகக் கட்டுப்பாட்டின் கீழ் இல்லை. ஆனால் பனாரசு இந்து பல்கலைக்கழகத்தின் கீழ், மனிதவள மேம்பாட்டு அமைச்சகத்தின் கீழ் உள்ள தன்னாட்சி மத்திய பல்கலைக்கழகமாக உள்ளது. இந்த நிறுவனத்தின் மூன்று செயல்பாடுகள் இளங்கலை மற்றும் முதுகலை மருத்துவம் மற்றும் துணை மருத்துவப் படிப்புகளில் தரமான கல்வியை வழங்குதல், மருத்துவ ஆராய்ச்சியில் ஒரு முன்னோடி நிறுவனமாக இருப்பது மற்றும் உயர்தர நோயாளிகளுக்குச் சிகிச்சை அளிப்பது குறிப்பிடத்தக்கது.  
மருத்துவ அறிவியல் நிறுவனம் மற்றும் மருத்துவமனையை நடத்தும் பொறுப்புக்குத் தலைமை நிர்வாகியாக இயக்குநரால் இந்த நிறுவனம் வழிநடத்தப்படுகிறது. துறைகளில் துறைத்தலைவர்கள், கற்பித்தல் மற்றும் ஆராய்ச்சி உட்பட நிறுவனத்தின் கல்வி நடவடிக்கைகளை ஒருங்கிணைப்பதில் இயக்குநருக்கு உதவுகிறார்கள். துறைத் தலைவர்கள் தலைமையில் 28 கல்வித் துறைகள் உள்ளன. துணை மருத்துவமனை சேவையானது மருத்துவ கண்காணிப்பாளரின் நேரடி மேற்பார்வையில் தொழில்நுட்பத் தலைவர்களால் கண்காணிக்கப்படும் தனிப்பட்ட பிரிவுகளுடன் உள்ளது.
# மருத்துவ அறிவியல் நிறுவனம் (வாரணாசி)

## தரவரிசைகள்

மருத்துவ அறிவியல் நிறுவனமானது 2020-ல் *இந்தியா டுடே* தரப்பட்டியலில் இந்தியாவில் உள்ள மருத்துவக் கல்லூரிகளில் ஏழாவது இடத்தையும், *தி வீக்* கணிப்பில் 2019-ல் ஆறாவது இடத்தையும் மற்றும் 2019 இல் *அவுட்லுக் இந்தியாவின்* தரப்பட்டியலில் எட்டாவது இடத்தைப் பிடித்தது.
# மருத்துவ அறிவியல் நிறுவனம் (வாரணாசி)

## மாணவர் வாழ்க்கை

இந்த வளாகத்தில் புனர்வாசு அத்ரே விடுதி, ரூய்யா மருத்துவ விடுதி மற்றும் தன்வந்திரி விடுதி ஆகிய மூன்று இளங்கலை மாணவர்களுக்கான விடுதிகளும், முதுநிலைப் பட்டதாரிகளுக்கான பழைய முநி விடுதி, புதிய தங்கும் விடுதி, சுஷ்ருதா விடுதி ரூய்யா இணைப்பு என நான்கு விடுதிகளும் உள்ளன. திருமணமான மருத்துவர்கள் விடுதி. கஸ்தூரிபா பெண்கள் விடுதியில் இளங்கலை மற்றும் முதுநிலைப் பெண்கள் தங்கியுள்ளனர். அனைத்து விடுதிகளும் தங்கள் சொந்த உணவகங்களை நடத்துகின்றன.
# மருத்துவ அறிவியல் நிறுவனம் (வாரணாசி)

## மாணவர் வாழ்க்கை

### விருதுகளும் பதக்கங்களும்

- *பகவந்தாஸ் தாகுர்தாஸ் சந்த்வானி தங்கப் பதக்கம்* மருத்துவ அறிவியல் நிறுவனம் -மருத்துவப் பட்டப் படிப்பில் முதலாவதாக வரும் மாணவருக்கு வழங்கப்படுகிறது.
# மருத்துவ அறிவியல் நிறுவனம் (வாரணாசி)

## மாணவர் வாழ்க்கை

### மாணவர் செயல்பாடுகள்

மருத்துவ அறிவியல் நிறுவனம் மாணவர்களுக்காகக் கல்லூரிகளுக்கிடையேயான கலாச்சார, இலக்கிய மற்றும் விளையாட்டு விழா ’அமுதம்’ என்று அழைக்கப்படுகிறது. இது ஒவ்வொரு ஆண்டும் மார்ச் நடுப்பகுதியில் நடைபெறும். இளநிலை ஆண்கள் விடுதிகள் மற்றும் இளங்கலைப் பெண்கள் விடுதிகள் இரண்டும் ஆண்டுதோறும் விடுதி நாட்களை நடத்துகின்றன.
# மருத்துவ அறிவியல் நிறுவனம் (வாரணாசி)

## குறிப்பிடத்தக்க முன்னாள் மாணவர்கள்

- சுமிதா பிரபாகர்
- சபம் புத்திச்சந்திர சிங்
- ராதா மோகன் தாஸ் அகர்வால்
- முகமது அயூப்
- ராம் ஹர்ஷ் சிங்
# மருத்துவ அறிவியல் நிறுவனம் (வாரணாசி)

## மேம்பாடு

*பிரதான் மந்திரி ஸ்வஸ்த்ய சுரக்ஷா யோஜனாவின்* (பிஎம்எஸ்எஸ்ஒய்) முதல் கட்டத்தின் ஒரு பகுதியாக, அகில இந்திய மருத்துவ அறிவியல் கழகத்திற்கு இணையாக இந்த நிறுவனத்தை மேம்படுத்த இந்திய அரசு முடிவு செய்தது. மத்திய அரசு 80% நிதியினையும் மாநில அரசு 20% நிதியினை இதற்காக வழங்கியதன் அடிப்படையில் தரம் உயர்த்தும் பணி முடிந்துள்ளது.
# சன்னி தாமசு

**சன்னி தாமசு** (*Sunny Thomas*) இந்தியாவின் கேரளாவைச் சேர்ந்த முன்னாள் இந்திய தேசிய துப்பாக்கி சுடுதல் வெற்றியாளர் ஆவார். 1993 ஆம் ஆண்டு முதல் 2012 ஆம் ஆண்டு வரை 19 ஆண்டுகளுக்கு இந்திய துப்பாக்கி சுடும் அணியின் பயிற்சியாளராக இருந்தார். இவருடைய பயிற்சிக் காலத்தில் உலக வெற்றியாளர், ஒலிம்பிக் மற்றும் ஆசிய விளையாட்டு உள்ளிட்ட பல்வேறு போட்டிகளில் இருந்து 108 தங்கம், 74 வெள்ளி மற்றும் 53 வெண்கலப் பதக்கங்களை இந்தியா வென்றுள்ளது. 2001 ஆம் ஆண்டு இவருக்கு துரோணாச்சார்யா விருது வழங்கப்பட்டது.  
தாமசின் 80 ஆவது பிறந்தநாளில், அபினவ் பிந்த்ரா ஒரு காணொளி செய்தியின் மூலம் பின்வரும் சொற்களைப் பகிர்ந்து கொண்டார், “எனது விளையாட்டு வாழ்க்கை முழுவதும் நீங்கள் எனக்கு வழங்கிய வழிகாட்டுதல் மற்றும் ஆதரவுக்கு நான் நன்றி தெரிவிக்க விரும்புகிறேன். ஒரு நோயாளியாகவும் புரிந்துகொள்ளும் வழிகாட்டியாகவும், நீங்கள் கடினமான காலங்களில் எங்களைத் தொடர்ந்தீர்கள். வலிமையின் தூணாக இருப்பதற்கும், எனது முழுத் திறனை வெளிப்படுத்துவதற்கும் என்னை வளர்த்ததற்கும் நன்றி"
# சன்னி தாமசு

## பின்னணி

கோட்டயம் மாவட்டம், உழவூரில் உள்ள செயின்ட் இசுடீபன் கல்லூரியில் ஆங்கில மொழிப் பேராசிரியராக இருந்த தாமசு ஓய்வுக்குப் பிறகு முழு நேர துப்பாக்கி சுடும் பயிற்சியாளரானார். இவர் பணிபுரிந்த அதே கல்லூரியைச் சேர்ந்த தாவரவியல் பேராசிரியை இயோசம்மா சன்னி என்பவரை தாமசு மணந்தார்.
# யூப்பாட்ரிட்டுகள்

**யூப்பாட்ரிட்டுகள்** (*Eupatridae*, (அதாவது "நல்ல தந்தை", அதாவது "உன்னத தந்தைகளின் சந்ததி" அல்லது "உயர் குடியில் பிறந்தவர்") என்பவர்கள் பண்டைய கிரேக்கப்பகுதியான அட்டிகாவின் பிரபுக்களைக் குறிக்கிறது.
# யூப்பாட்ரிட்டுகள்

## தோற்றம்

தீசுசு ஏதென்சை சுற்றியுள்ள கிராமங்களை ஒன்று சேர்த்து ஏதென்சின் ஆளுமைக்கு உட்படுத்தினார். மேலும் அட்டிக் மக்களை யூபாட்ரிடே, ஜியோமோரி, டெமியுர்கி என மூன்று வகுப்புகளாகப் பிரித்தார். *யூப்பாட்ரிட்டுகளின்* பண்புகளாக பூர்வ குடி மக்கள் நகரத்தில் வசிப்பவர்கள், அரசாங்க அதிகாரங்கள் பெற்றவர்கள் என்று அகராதியியலாளர்கள் குறிப்பிடுகின்றனர். *சினோசிசத்தின்* காலத்திற்குப் பிறகு, அதுவரை பல்வேறு சுயாட்சி சமூகங்களை ஆட்சி செய்த பிரபுக்கள் அப்போது அரசாங்கத்தின் தலைமை இடமான ஏதென்சில் வசிக்க வேண்டிய கட்டாயம் ஏற்பட்டது. மேலும் ஏதெனியன் வரலாற்றின் தொடக்கத்தில் உன்னத குலங்கள் அரசியல் அதிகாரத்தை ஏகபோகமாக கொண்ட ஒரு வகுப்பாக உருவாகின. ஆரம்ப காலங்களில் *யூபட்ரிடே* மட்டுமே ஏதென்சின் குடிமக்களாக இருந்திருக்கலாம்; *ஏனென்றால், அவர்கள் மட்டுமே ஃபிரட்ரிகளை* சேர்ந்தவர்கள் என்று சான்றுகள் தெரிவிக்கின்றன. இந்த யூப்பாட்ரிட்டுகளே மேல் வகுப்பினராக கருதப்பட்டனர். அரசாங்க அதிகாரங்கள் இவர்களிடமே இருந்தன.
# யூப்பாட்ரிட்டுகள்

## மற்ற வகுப்புகளுடன் தொடர்பு

மற்ற இரண்டு வகுப்புகளுக்கும் யூப்பாட்ரிட்டுகளுக்கும் இடையிலான தொடர்பு சர்ச்சைக்குரிய விஷயமாக உள்ளது. யூப்பாட்ரிட்டுகள் ஆளும் வர்க்கம், அங்கீகரிக்கப்பட்ட ஒரே பிரபுக்கள், ஜியோமோரி பிரிவினர் தொழில் திறமை வாய்ந்தவர்கள் வணிகர்களாவர், டெமியுர்கி பிரிவினர் கைவினைஞர்கள் மற்றும் உழைக்கும் வர்கத்தினராக இருக்கலாம்.
# எலிசபெத் கோசி

**எலிசபெத் சூசன் கோசி (Elizabeth Susan Koshy) இந்தியாவின்** கேரளாவைச் சேர்ந்த இந்திய துப்பாக்கி சுடும் வீராங்கனை ஆவார். 1994 ஆம் ஆண்டு மே மாதம் 10 ஆம் தேதியன்று இவர் பிறந்தார். 2011 ஆம் ஆண்டு செருமனியில் நடைபெற்ற இளையோர் போட்டியில் இந்திய அணி ஆறாவது இடத்தில் இருந்தபோது பன்னாட்டு அளவில் எலிசெபத் அறிமுகமானார். அதே ஆண்டில் திருவனந்தபுரத்தில் நடைபெற்ற மாநில வெற்றியாளர் போட்டியில் எலிசெபத் கோசி ஐந்து தங்கப் பதக்கங்களை வென்றார். ஆசிய துப்பாக்கி சுடுதல் வெற்றியாளர் கோப்பை போட்டியில் வெள்ளி பதக்கம் வென்றார். 2013 மற்றும் 2014 உலகக் கோப்பை போட்டிகளில் எலிசெபத் கோசி இந்தியாவைப் பிரதிநிதித்துவப்படுத்தினார். 2014 கிளாசுகோ பொதுநலவாய விளையாட்டுப் போட்டிகளில் பங்கேற்றார். 2015 தேசிய விளையாட்டுப் பெண்கள் 50 மீட்டர் துப்பாக்கி சுடும் போட்டியில் கோசி தங்கம் வென்றார், இது கேரளாவுக்கான முதல் போட்டியாகும். கடற்படையைச் சேர்ந்த அரியானாவின் சத்குரு தாசு என்பவரால் பயிற்சியளிக்கப்பட்டார். கொச்சியில் இருந்து வந்த இவர் தனது குழந்தைப் பருவத்தில் தேசிய துப்பாக்கி சுடும் போட்டியைப் பார்த்து இவ்விளையாட்டில் ஈடுபடத் தூண்டப்பட்டார்; இவருடைய தாத்தா ஒரு வேட்டைக்காரர் என்று ஒரு நேர் காணலில் இவர் தெரிவித்துள்ளார்.
# சிவானந்த மௌன குரு

**சிவானந்த மௌன குரு சுவாமிகள்**,தென்னிந்திய ஆன்மிக குரு.திருமணத்திற்குப் பின் இல்லறத்தைத் துறந்து மகாதேவ மலைக்குச் சென்று தவம் மேற்கொண்டார் திருச்செந்தூரில் உள்ள மூவர் சமாதியைக் கண்ட பின் சித்தஞானம் பெற்று முற்றும் துறந்து துறவு மேற்கொண்டார்,ருசி,பசி,தாகம் தண்ணீர் இன்றி குளிக்காமல் ஸ்நானம் விட்ட நிலையில் கோவணமாகக் கோணிப் பட்டையை அணிந்து 14 வருடங்கள் யாருடனும் பேசாமல் மௌனமாகவே இருந்து வந்ததால் மக்கள் அவரை "மௌனகுரு சுவாமிகள்",என்று அழைக்கத் தொடங்கினர்,பின்னர் காரணம் பட்டி செல்லியம்மன் ஆலயம் வந்து அங்கு பல அதிசயங்கள் நடத்திய பின் கந்தக் கடவுள் சுவாமிகளின் கனவில் தோன்றி 108 வியாதிகளையும் குணப்படுத்தும் வகையில் விபூதியும் வில்வமும் மக்களுக்கு வழங்கும்படி உத்தரவானது.சுவாமிகள் தன் திருக்கரங்களால் தந்த வில்வ இலை விபூதியால் தீராத பல கொடிய நோய்களும் குணமானது.அதனால் பெற்ற காணிக்கைகளைக் கொண்டு பல திருக்கோவில்களில் திருப்பணிகள் செய்து வந்தபோது தீபாவளி அன்று நோன்பு தினத்தில் திருவலம் திருத்தலத்தில் திருப்பணி செய்யும் படி உத்தரவானது திருச்செந்தூர் முருகனின் பன்னீர் இலை விபூதி ஔஷதமானதைப் போல் சுவாமிகளின் வில்வ இலை விபூதியும் சிறந்ததொரு ஔஷதமானது கந்தனின் கட்டளையின்படி திருக்கோவிலில் திருப்பணி செய்து வந்தபோது இமயம் முதல் குமரி வரை உள்ளவர்களுக்கும் வெளி நாடுகளிலிருந்து வந்தவர்களுக்கும் தீராத நோய்களைத் தீர்த்து வைத்து வந்தார்
# சிவானந்த மௌன குரு

## வாழ்க்கைக் குறிப்பு

வளாகத்தில் காணப்படும்
செப்பேடு சாசனம்]]
வட ஆற்காடு மாவட்டம் குடியாத்தம்
தாலூக்கா காரணாம்பட்டு கிராமம் வண்ணார் குலம் வீரபத்திரர் கோத்திரத்தில் குள்ளப்ப மேஸ்திரிக்கும், அம்மணி அம்மாளுக்கும் மகனாக தோன்றினார்.
# சிவானந்த மௌன குரு

## சமூக சேவைகள்

திருவலம் தேவஸ்தான தெப்பக்குளம் அருகில் உள்ள ஸ்ரீ ராக்காத்தம்மன் கோயில் தரை மராமத்து குகாஸ்ரமம் நந்தவனம் அமைத்தல் ஆகிய திருப்பணிகளை முடித்தபின் அர்த்தநாரீசுவரர் கோயிலில் தங்கி இருந்த சமயம் தீபாவளி நோன்புதினம் தொடங்கி திருவலம் தேவாலயத் திருப்பணி செய்யும்படி உத்தரவானது அக்கட்டளைபடி செய்து வந்த தொண்டினால் இமயம் முதல் குமரி வரை உள்ளவர்களும் வெளிநாட்டினர்களும் வந்து தீராத நோய்கள் தீர்ந்து நலமடைந்தனர் அதனால் பல இலட்சக்கணக்கில் பணம் குவிந்தது திருவலம் தேவாலயத் திருப்பணித் தொண்டர் சிவானந்த மௌன சுவாமிகள் என்ற பெயரும் வந்தது மகான்களாலும் பல்லவ பாண்டிய மன்னர்கள் பலராலும் கட்டி முடிவுபெராமல் இருந்த கோயில் திருப்பணிகள் பல செய்து முடிக்கப்பட்டன திருப்பணிகள் விபரம் மகாமதில் கௌரி தீர்த்தத் திருக்குளம் தளவரிசை பதினோரு கோபுரங்கள் முதலியவைகளைப் புனருத்தாரனம் செய்தும் கோபுரங்களில் 27 செப்புக்கலசங்கள் அமைத்தும் பழுதுபட்டுக்கிடந்த தேர்களையும் வாகனங்களையும் புதுப்பித்தும் தேர்களை நிறுத்துவதற்காகப் பெருந்தொகை செலவில் இரும்பு கர்டர் ஜிங்க்ஷீட் கொட்டகை அமைத்தும் மிகுந்தசெலவில் பட்டுத்துணியால் தேர்சீலைகள் தைத்தும் முன் கோபுரத்தின் புராதன ஐதீகக் சின்னங்களைப் புதுப்பித்தும் மண்டபங்களின்மேல் தளத்தில் திருக்கைலாயக் காட்சி முதலான பல புராணக் காட்சித் திருவுருவங்கள் அமைத்தும் சீர்குலைந்து போன துவஜஸ்தம்பத்தை நீக்கி புதிய கம்மபம் அமைத்து அடி முதல் முடிவரை செப்புத்தகடு பொருத்தியும் அறுபத்து மூன்று சிவனடியார்களின் கற்சிலா மூர்த்திகளை ஸ்தாபித்தும் தொகை அடியார்களுடன் 72 அடியவர்களின் பஞ்சஉலோக மூர்த்திகள் வார்த்தும் கைலாயக்காட்சி விமானம் செய்தும் வேண்டிய இடங்களில் இரும்புக்கம்பிகளால் வேலி அமைத்தும் ஏற்கனவே அடியேனுடைய கனவில் அம்பிகேஸ்வரி தோன்றி அறிவித்தபடி பூமியில் அம்பிகையும் இலிங்கமும் கண்டு எடுக்கப்பட்டு பதினாறுகால் மண்டபம் பஞ்ச கலச கோபுரம் ஐதீகச் சின்னங்களுடன் புதியதாக அம்பிகேஸ்வரி சமேத ராஜேஸ்வரர் ஆலயம் கட்டி அதற்கென நித்ய பூசைகட்கு ஏற்பாடு செய்தும் காடாய் இருந்த இடத்தை நந்தவன ஆஸ்ரமாக அமைத்தும் மின்சாரமில்லதிருந்த ஊருக்கு மின்சாரம் வரவழைத்து கோயில் முழுவதும் ஒளிமயமாக்கியும் சங்கு பம்புசெட்டு ஒலிபெருக்கிகள் அமைத்தும் கோயில் முழுவதும் வர்ணங்கள் தீட்டியும் இத்தகைய அறிய திருப்பணிகள் செய்து முடித்து பேய்க்கரும்பு இனித்தால்தான் கும்பாபிஷேகம் செய்வது என நான்காண்டுகள் வரை திருபணிசெய்து ஆண்டவன் திருவருள்படி பேய்க்கரும்பு இனித்ததால் 14-1-63 அன்று உலக மக்கள் மகாகும்பாபிஷேகம் திருவலம் ஸ்ரீ வில்வனாதேஸ்வரப் பெருமானுக்கும் சகல மூர்த்திகளுக்கும் யாகசாலை ஓமகுண்டம் முதலிய சகல வைபவங்களுடன் நடைபெறச் செய்து அன்று தொடங்கி 48 நாட்கள் கும்பாபிஷேகமும் அந்நாட்களில் நாள்தோறும் ஐயாயிரம் மக்களுக்கு அன்னதானம் அளித்தும் பல ஆண்டுகள் நின்று விட்டிருந்த விழாக்களை நடத்தியும் மூன்றாண்டுகள் வரை கும்பாபிஷேகமப் பெருவிழாவும் நடத்தி முடிவுற்றன பின்னர் கோயில் மதிற்புறத்தில் பசுமண்டபமும் கோபுரதின்முன்பு இரும்புக்கம்பங்கள் அமைத்து ஜிங்க்ஷீட்டினால் பந்தலும் அமைக்கப்பட்டன
# சிவானந்த மௌன குரு

## இறப்பு

சித்தர் சிவானந்த மௌன குரு சுவாமிகள் 1988ஆம் ஆண்டு மாலை ஜீவசமாதி அடைகிறார்,அவரின் ஜீவசமாதியானது திருவல்லம் வில்வநாதேசுவரர் கோயில்யில் காணப்படுகிறது,மேலும் இவர் திருத்தணி,திருப்பதி,கந்தகோட்டம் போன்ற இடங்களில் வகிக்கும் கோவில்களுக்கு வெள்ளி,தேர் மற்றும்
மரதேர் செய்து கொடுத்துள்ளார்
# ஆக்டிவிசன் பிளிசர்டு

### இக்கட்டுரையில் பயன்படுத்தப்பட்டுள்ள கலைச்சொற்கள்

காணொளி விளையாட்டு முனையம் - video game console; தனியர்க் கணினி - personal computer; நகர்பேசி - mobile phone; தொகுமுதலீடு - portfolio; ஆக்கரங்கம் - studio; விளையாட்டுகளின் பெருங்கழகம் - major league gaming;
# நான்காம் செயவர்மன்

**நான்காம் செயவர்மன்** ( *Jayavarman* IV) பொ.ச. 928 முதல் 941 வரை ஆட்சி செய்த அங்கோரிய அரசர் ஆவார். பல ஆரம்பகால வரலாற்றாசிரியர்கள் இவர் ஒரு கொள்ளைக்காரர் என்று நினைத்தார்கள். இருப்பினும், இவர் அரியணைக்கு முறையான உரிமையைக் கொண்டிருந்தார் என்பதை சமீபத்திய சான்றுகள் காட்டுகின்றன. இவரது ஆட்சியின் போது, தேசத்தில் 12 நகரங்கள் அல்லது புரங்கள் இருந்தது .
# நான்காம் செயவர்மன்

## ஆரம்ப ஆண்டுகளில்

இவர் கெமர் மன்னர் முதலாம் இந்திரவர்மனின் மகள் மகேந்திரதேவியின் மகனாவார். மேலும் மன்னர் முதலாம் யசோவர்மனின் ஒன்றுவிட்ட சகோதரியான அவரது அத்தை செயதேவியை மணந்தார். தெளிவான வாரிசு விதிகள் இல்லாததால், தாய்வழி வழியிலான சிம்மாசனத்திற்கான இவரது கோரிக்கை சரியானதாகத் தோன்றியது. முதலாம் யசோவர்மனின் மரணத்திற்குப் பிறகு அவரது மகன்களை எதிர்த்து அங்கோரைக் கைப்பற்றினார். 921இல் இவர் தனது சொந்த தலைநகரை கோ கெர் என்ற இடத்தில் அமைத்தார். 921 தேதியிட்ட ஒரு கல்வெட்டில், "நான்காம் செயவர்மன் யசோதரபுர நகரத்தை விட்டு சோக் கார்க்யாரில் தேவராசாவை அழைத்துக்கொண்டு ஆட்சி செய்ய புறப்பட்டார்" என எழுதப்பட்டுள்ளது. இவருக்கும் இரண்டாம் ஈசானவர்மனுக்கும் அரியணைக்கான போட்டி 921இல் தொடங்கி 928 வரை நீடித்தது. பின்னர் 928இல் ஈசானவர்மன் இறந்த பின்னர் செயவர்மன் தனித்து ஆட்சி செய்தார்.
# நான்காம் செயவர்மன்

## கோ கெர்

சமீப காலத்தில் அமைக்கப்பட்ட சாலையின் மூலம் பழங்கால இடிபாடுகளுக்குப் பெயர் பெற்ற கோ கெர் நகரை எளிதாக அடைய முடியும். 19ஆம் நூற்றாண்டின் இறுதியில் இலூயிசு டெலாபோர்ட் , எட்டியென் அய்மோனியர் போன்ற பிரெஞ்சு அறிஞர்கள் வருகை தந்து ஆய்வு செய்வதற்கு முன்பு, நான்காம் செயவர்மனின் இந்த பழைய தலைநகரம் ஆயிரம் ஆண்டுகளுக்கும் மேலாக கைவிடப்பட்டிருந்தது. இவரது ஆட்சியின் போது தலைநகரம் *சோக் கார்க்யார்* (புகழ்ச்சியின் தீவு) அல்லது இலிங்கபுரம் என்று அழைக்கப்பட்டது. <sup>சுமார் 1200 மீ 2</sup> நீளமுள்ள சுவரால் சூழப்பட்ட நகரமும் இருந்தது. ஆனால் துணைக் கோயில்கள் 35 சதுர கிலோமீட்டர் பரப்பளவில் சிதறிக்கிடக்கின்றன. முக்கிய மண்டலங்களான இரஹல் பரே (1,188 x 548 மீ), பிரசாத் தோம் வளாகங்களை உள்ளடக்கியது. இதன் ஏழு அடுக்கு பிரமிடு 30 மீட்டர் உயரம் கொண்டது. கோவிலின் உச்சியில் ஒரு பிரமாண்டமான இலிங்கம் இருந்தது. இப்போது மறைந்து விட்டது. அநேகமாக 5 மீட்டர் உயரமுள்ள உலோக உறையால் ஆனது. கல்வெட்டு K.187E இந்த இலிங்கத்தின் பழைய கெமர் பெயரை *கம்ரதே ஜகத் தா ராஜ்யா*, "ராஜாவாக இருக்கும் கடவுள்" என்று குறிப்பிடுகிறது. "நான்காம் செயவர்மனின் கல்வெட்டுகள் அவரது கட்டுமானங்கள் முந்தைய மன்னர்களின் கட்டுமானங்களைக் காட்டிலும் விஞ்சியதாகப் பெருமையாகக் கூறுகின்றன." கம்போடியாவின் தேசிய அருங்காட்சியகத்தின் நுழைவாயிலில் நிற்கும் கருடன் போன்ற சிறந்த மற்றும் மிகப்பெரிய அங்கோரியன் சிற்பங்கள் இவரது ஆட்சியின் போது செய்யப்பட்டன. தெற்கில் பெங் மிலியாவிற்கும் மேற்கில் அங்கோருக்கும் ஒரு அரச நெடுஞ்சாலை செல்கிறது.
# நான்காம் செயவர்மன்

## வரி வசூல்

சுமார் 20 ஆண்டுகளில் இவ்வளவு குறுகிய காலத்தில் ஒரு அற்புதமான நகரத்தை உருவாக்க, அதற்கு மகத்தான அளவு செல்வமும் உழைப்பும் தேவைப்பட்டிருக்க வேண்டும். செயவர்மனின் பெரும்பாலான கல்வெட்டுகள் கோ கெர் நகரில் கிடைக்கப் பெற்றவை. ஆனால் அவை கெமர் ஆதிக்கத்தின் எல்லையில் உள்ள நோங் பாங் புயே (ஆரண்யபிரத்தேத்திற்கு அருகில்) மற்றும் புனோம் பயங் (மேகாங் டெல்டா) போன்ற இடங்களிலும் காணப்பட்டன. இது எவ்வாறு செய்யப்படுகிறது என்று அவர்கள் சில வெளிச்சங்களை வெளிப்படுத்தினர். பல மாகாணங்களில் இருந்து தொழிலாளர்கள் திரட்டப்பட்டு, அரிசி, மெழுகு, தேன், யானைகள் அல்லது துணி போன்ற வகைகளில் வரி வசூலிக்கப்பட்டது. பல பழங்கால நாகரிகங்களைப் போலல்லாமல், அங்கோர் நாணயமாகப் பயன்படுத்த எந்த நாணயத்தையும் அச்சிடவில்லை. அந்த நாட்களில் வரி வசூல் ஒரு *தம்ர்வாக்* (நவீன: தம்ரூட், அல்லது காவலர்கள்) மூலம் நிகழ்த்தப்பட்டது. ஒரு *தம்ர்வாக்* அல்லது "அரச காவலர்" மாகாணங்களில் தனது உண்மையான அதிகாரத்தைக் கொண்டிருந்தார். செயவர்மனின் கட்டுப்பாட்டில் இருந்த அனைத்து பிரதேசங்களிலிருந்தும் வரி வசூலிக்கப்பட்டது. வரி வசூல் முறை மிகவும் கடுமையாக இருந்தது. பணம் கொடுக்க மறுத்தவர்களைப் பொறுத்தவரை, அவர்கள் " கூண்டில் அடைக்கப்பட்டு, தண்டனைக்காக அரசன் முன் நிறுத்தப்படுவார்கள்." இருப்பினும், அரசன், அரண்மனை நிர்வாகிகள், துறவிகள், அடிமைகள் போன்றோர் வரி செலுத்துவதில் இருந்து விலக்கு அளிக்கப்பட்டனர்.
# நான்காம் செயவர்மன்

## மரணத்திற்குப் பிந்தைய பெயர்

செயவர்மன் 941இல் இறந்தார். பரமசிவபாதன் என்ற மரணத்திற்குப் பிந்தைய பெயரைப் பெற்றார். இவரது வாரிசு அமைதியாக இல்லை. இவரது இளம் மகன் இரண்டாம் ஹர்ஷவர்மன் 944 வரை சிலகாலம் ஆட்சி செய்தார். பின்னர் ஹர்ஷவர்மனின் மாமாவும் முதல் உறவினருமான இரண்டாம் ராஜேந்திரவர்மன் ஆட்சிக்கு வந்தார். இவர் தனது தலைநகரை யசோதராபுரத்திற்கு மாற்றினார்.
# அரசு மருத்துவக் கல்லூரி, ஸ்ரீகாகுளம்

**அரசு மருத்துவக் கல்லூரி, ஸ்ரீகாகுளம்** (*Government Medical College, Srikakulam*)(முன்னர் **ராஜீவ்காந்தி மருத்துவ அறிவியல் நிறுவனம்** என்று அறியப்பட்டது) என்பது இந்தியாவின் ஆந்திரப் பிரதேசத்தில் உள்ள ஸ்ரீகாகுளத்தில் அமைந்துள்ள ஒரு மருத்துவ நிறுவனம் ஆகும். இது டாக்டர் என்டிஆர் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இது ஸ்ரீகாகுளத்தில் உள்ள இரண்டு மருத்துவக் கல்லூரிகளில் ஒன்று
# அரசு மருத்துவக் கல்லூரி, ஸ்ரீகாகுளம்

## வரலாறு

இந்நிறுவனத்தை அப்போதைய முதல்வர் எ. சா. ராஜசேகர் ரெட்டி திறந்து வைத்தார். முன்னர் ராஜீவ் காந்தி மருத்துவ அறிவியல் கழகம் எனப் பெயரிடப்பட்ட இம்மருத்துவக் கல்லூரி பின்னர் அரசு மருத்துவக் கல்லூரி, ஸ்ரீகாகுளம் என் மாற்றப்பட்டுள்ளது. எனவே கல்லூரி தலைவர் பதவியானது 'இயக்குநர்' எனபதிலிருந்து 'முதல்வர்' என மாற்றப்பட்டது.
# அரசு மருத்துவக் கல்லூரி, ஸ்ரீகாகுளம்

## மாணவர் சேர்க்கை

இந்த நிறுவனம் 100 இளநிலை மருத்துவ மாணவர் சேர்க்கை இடங்களுடன் தொடங்கப்பட்டது. இது 2019-2020 கல்வியாண்டிலிருந்து 150 ஆக உயர்த்தப்பட்டது. 2019-20ஆம் கல்வியாண்டிலிருந்து 11 பேர் முதுநிலை மருத்துவப் படிப்புகளைத் தொடங்கியுள்ளது. மாணவர் சேர்க்கை நீட் தேர்வின் அடிப்படையில் நடைபெறுகிறது.
# தசுனிம் மிர்

**தசுனிம் மிர்** (பிறப்பு 13 மே 2005) இந்தியாவின் குஜராத்தைச் சேர்ந்த இறகுப்பந்தாட்ட வீராங்கனை ஆவார். பெண்கள் ஒற்றையர் பிரிவில் (19 வயதுக்குட்பட்டோர்) உலக தரவரிசையில் முதலிடம் பெற்ற முதல் இந்தியர் எனும் சாதனை படைத்துள்ளார்.